钦定古今图书集成/明伦汇编/人事典/第101卷 > 《宋沈括忘怀录》 > 《游览物制》
## 钦定古今图书集成/明伦汇编/人事典/第101卷 > 《宋沈括忘怀录》 > 《游览物制》

安车，“轮不欲高，高则摇。”车身长六尺，可以卧也。其广
合辙辋，以蒲索缠之，索如钱大可也。车上设柱盖，密
簟为之，纸糊黑漆，勿加校，恐太重又蔽眼，害于观眺。
厢高尺四寸，设菵麤之外，可以饮马。车后为门，前设
扶拔，加于厢上，在前可凭，在后可倚。临时移徙以《铁
跌》。“子，簪于两厢之板上，可阔之馀，令可容书策及
看樽之数。厢下称以一版，卧则障风。近后为窣尺，以
备。及卧。临时以铁跌之，簪于车盖梁及厢下，无用则
卷之，立于车前，车后为纳陛，令可垂足而坐。”要卧则
以版架之，令平。琴书、酒榼、扇帽之类。驻车携盖，间车
后皆可也。卧，观山也。车后施幰幰，两头施轻如画轴，
大如指，有雨则展之，传于前柱。欲障风日，则半展，或
偏展一边。

“游山客不可多，多则应接人事劳顿，有妨静赏。”兼仆
众所至扰人，令为三人具诸应用共物为两扇，二人
荷之，操几杖，持盖，杂使更三人足矣。肩舆者不预客
有所携，则相照裁损，无浪重复，惟轻简为便。器皿皆
木漆，轻而可负，唯酒杯或可用瓮石，左几且倚，令人
不倦。仍可左右盘足，或枕档角攲眠，无不适便。其座
方二尺，足高一尺八寸，档高一尺五寸，从地至档共
高三尺三寸。木制藤绷或竹为之，尺寸随人所便，增
减为床，长七尺，广三尺，高一尺八寸。自居以上别为
子面，嵌大床中间。子面广二尺五寸，长三尺，皆木制。
靠坐欲涩欲眠，令身不褪，常下虚二寸。床下以板称
之，勿令通风。又子面嵌下与大床平，“一头施转轴，中
间子面底设一拐，撑分五刻。子面首挂一枕，若欲危
坐即撑起，令子面直上，便可靠背，以枕承脑，欲稍偃
则退一刻，尺五刻即与大床平矣。凡饮酒不宜便卧，
常倚床而坐，稍倦则稍偃之，困即放平而卧，使一童
移撑，高下如意，不须移身，可以遂四体之适。大床两
椽有二尺，前后凿三”“孔，上为直孔二，其下为笋，欲
倚手则嵌凡于窌孔中。”观雪床长九尺，阔八寸，高六
尺，以轻木为格，纸糊之，三面如枕，屏风上以一格覆
之，面前施夹幔，中间可容小坐床四具，不妨设火及
饮具，随处移背风屏之迥地，即就雪中卓之，比之毡
帐，轻而开阔，不碍瞻眺，施之别用皆可，不独观雪也。
汤钖温酒为枪，以铜深三寸，平底可贮一寸汤以酒
杯排汤中，酒温即取饮之。冬时拥炉静坐，免使童仆
纷纷，殊尽幽致。

“行具二，有甲肩一，左衣箧一，衣被、枕、盥漱具，手巾、足
布、汤瓶、梳镜。右食具一行为之。”二隔，平底盖为四食，
盘子三，每盘果子揲下矮酒榼一，可容数升，以备注
酒。匏一杯。三，涑筒合子，贮脯修、干果、嘉蔬各数品，饼
少许，以备饮食，不时以应仓卒。唯三餐盘相重为一
隔，其馀分任之，暑月果修皆不须移。一肩竹隔二，下
为柜，上为虚隔。左隔上层，书箱一，纸笔、墨砚、剪刀、《韵
略》、杂书数卷。柜中碗、楪各六，匙箸各四，生果数品，削
果刀子。右隔上层，琴一，竹匣贮之。折叠棋局一，中贮
棋子茶二三品。腊茶即煨熟者。盏托各三，杯、盂、瓢七
等，附带杂物，小斧子、砟刀、斸药、锄子、蜡烛、拄杖、泥靴、
雨衣、伞、笠、食铫、虎子、急须子、油筒。

攲床，如今倚床也。但两向施档齐高，令曲而上平。僧
亦有偏禅，倚亦有反档，然高低不等，难为攲倚。若背
倚左档可，右档亦可，凡臂倚左档可，右档则不可。
《药井道》院中，择好土地凿一井，须至深而狭小，勿令
太大，即费药。江南浙东以至远方山间多紫白石英，
洞中多锺乳。孔公糵投银钱三千，使人腰之，操几杖
者“可兼也。”令人采掇各一二石，捣如豆粒，杂投井中
磁石亦好。云母，庐山尤多。欲用之，须拣成块者，勿击
碎皆完。用之仍须先下云母，乃以众石盖其上，深数
尺，盖防云母屑入水中，饮之有害故也。每日汲水饮，
或供烹茶酿酒作羹饮，皆用之，久极益人。唐李文饶
家药井，仍用朱砂、硫黄、黄金、珠玉，如此尤好，但山家
不可致耳。其井须极深，深则容药多，多则力盛而堪
久。仍以此井难即浚，须要一凿便深，乃可久用。井上
设楹，常扃锁之，恐虫鼠坠其间，一或为庸人孺子所
亵。

芸草，古人藏书中谓之“芸香”是也。采置书帙中，即去
蠹；置席下，即去蚤虱。栽园庭间数十步，极可爱。叶类
豌豆，作小丛生。秋间叶上微白如粉汗，南人谓之“七
里香”，江南极多。大率香草多只是花香，过则已，纵有
叶香者，须采掇嗅之方香。此种十步外，此间已香，自
春至秋不歇，绝可翫也。